Revintreye edjipcyinne

Li revintreye edjipcyinne, c' est ene revintreye do peupe d' Edjipe k' a cmincî li 25 di djanvî 2011. Ci fourit l' deujhinme des revintreyes arabes di 2011.

Elle a shuvou l' egzimpe del revintreye tunizyinne, a môde di stampés dominos. Metans, li 24 di djanvî, Mohamed El Baradai aveut rclamé : "si les Tunizyins l' on fwait, pocwè nel fréns dju nén ?" 

Après 18 djournêyes et nutes di metingue, ele parvina a disdjoker Hosni Moubarek, li prezidint do payis dispu 1981 (11 di fevrî). 

 L' atôtchance, les medias et les revinteus 
Come e l' Tunizeye, les revinteus s' ont bråmint siervou des telefones axhlåves et des rantoeles di soçnaedje. A té pont ki, li 28 di djanvî, li povwer a côpé tos les raloyaedjes al Daegntoele (li prumî côp di l' istwere d' Etrernete) et les rijheas d' telefonaedje sins fi. Eto les libès tévés (El-Djazira, El-Arabiya) ki dnént des racsegnes sol moumint minme, dabôrd ki les tévés oficires catchént çou ki s' passéve (å cmince).

 Fime del revintreye 

 li 25 di fevrî, li «mårdi do måvlaedje», li prumî mårdi avou l' rexhaedje des djonnès djins totavå, et fé des metingues.
 li 28 di djanvî, on vénrdi, gn a rashonné des cint des meyes di djins di totes les sôres ki rotnut avå totes les grandès veyes après l' grande priyire del samwinne. Et gn ava do bardouxha (broûlaedje do bastimint do pårti unike å Caire). 
 li 29 di djanvî, Moubarek a foirdjeye on novea govienmint. Et rlomer on vice-prezidint (li posse k' il ocupéve e 1981, et k' i n' aveut nén rnovlé), on militaire eto. Mins l' bardouxha a continouwé, copurade å Caire et a Souwez. Gn a yeu des côps d' fizik, et des touwés
 Tins del samwinne d' après, l' årmêye s' a spårdou tocosté, mins a rclamé k' ele ni saetchreut nén so les djins. Mins gn a va sacwants metingueus ki s' batént pol govienmint (dandjreus des policîs e civil), avou do disdut inte les deus tropes. Metans li 3 d' fevrî, ki des chamos et des tchvås militaires bôrît so les djins stramés sol plaece Tarixh. Les gaztîs eto ont stî atakés.
 li 4 di fevrî, li «vénrdi do tapaedje a l' ouxh», ci n' esteut k' sirès djins å Caire, po dmander ki Moubarek cwitaxhe.
 li 10 di fevrî, l' estat-madjor di l' årmêye, rapoûlé sins Moubarek dit k' i va dmorer rashonné sins låtche po fé roter l' payis.
 li 11 di fevrî, Moubarek, kihustiné d' tos les costés, tape li cote sol håye. 

Categoreye:Revintreyes
Categoreye:Edjipe